Отчет

За дейноста на НЧ”Пеньо Пенев-1895” с.Добромирка общ.Севлиево за 2019 г.

Културата на един народ,духовния облик на нацията тръгва от нейното историческо наследство,минава през вековете,изпревя снага в настоящето и дръзко поглежда към бъдещето.

Основните цели,които неотлъчно следваме в нашата читалищна дейност са да отговаряме на потребностите на населението,свързани с развитието и обогатяването на културния живот в селото ни,съхраняване на обичаите и фолклорните традиции на нашия край.

Нашето читалище развива богата и разнообразна дейност,в която се включват хора от всички възрасти.

Дейността на НЧ”Пеньо Пенев-1895” през 2019 г. е насочена в няколко направления:

А) художествена самодейнoст

Б) работа в мeстното читалище

В)библиотечна дейност

Г)работа с музеите,които се намират на територията на селото

Групата за изворен фолклор при читалището както винаги се представи добре.За времето от март 2019 до октомври 2019 г. получихме множество покани за участие . След разглеждане от настоятелството беше взето решение да се представим в по- близките населени места,като се има в предвид общинските

мероприятия.

Участвахме във Фолклорният конкурс ,,Надпяване на връх Бабан”, фестивал на баницата с.Балван. Включихмесе в честването на 110 годишният юбилеи на НЧ с.Буря. Съвместно с клуба на пенсионера участвахме в кулинарната изложба на празниците на тиквата, където получихме грамоти. Отпразнувахме деня на лозаря, деня на самодееца, 8-ми март, Лазаровден, Гергьовден. Работим добре с местното училище и детската градина.Съвместно сме отпразнували всички празници заложени в плана.Организирахме изложба на новогодишни картички по късно и на мартеници . Поднесени бяха венци ,цветя и малък рецитал за рожденната дата на Пеньо Пенев.За деня на детето имаше дискотека и рисунка на асвалт. За Нова година поканихме аниматор за детската градина и училището.

За празника на водата по наша покана дойде сборна група от Севлиево Николай Колев-гъдулка,Велизар Георгиев-гъдулка,Полина Колгова-певица и Руси Пенев-тъпан. Беше поканен и аниматор за децата.

Димитровден празника на селото съвместно с кметството поканихме духовата музика и танцовият състав .

Мисия възможност-американски деца създадоха своя постановка на сцената в големия салон. Провеждат се рождени и имени дни. Самодейният колектив и ученици поздравиха обитателите на ДСХ по случей празника на възрастните хора. Искам да изкажа благодарност към кметството , клуба на пенсионера, ОУ,,Христо Ботев,, и детската градина за помоща и участието в тези мероприятия. Редовно поместваме снимков материал за събитията в страницата на читалището на социална мрежа Фейсбук.

Библиотечна дейност-НЧ,,П.Пенев’’ разполага с 12000 тома различна литература,речници и справочници.През приода 95 читатели са взели 180 книги. Тази година читалището кандидатства по проект „Българските библиотеки- съвременни центрове за четене и информираност”, бяха закупени 114 книги на стойност 1195,75 лв. На територията на с.Добромирка се намират 2 музейни експонации и музейна сбирка ,,Родовете на Добромирка’’. И тук имаме проблем- все още не можахме да решим проблемите-ел.захранване в музея на П.Пенев,течове на покрива д-р Неньо Цървуланов, но за ремонт на покрива на читалището са отпуснати средства.

Читалищно настоятелство-през изминалия период са проведени 11 заседания,на които бяха разглеждани различни въпроси от работата на НЧ,като утвърждаване на направените разходи, приемане на проекто бюджета за 2020 г. Разглеждане плана за мероприятията на общ.Севлиево,годишния план за работа на НЧ,участие на фолклорната група.

Толкова е дейноста накратко на НЧ,,Пеньо Пенев’’ за изминалия период. НЧ,,П.Пенев-1895’’ с.Добромирка се ползва с добро име за своята работа в общ.Севлиево и Регионалния център ,,Читалища’’ гр.Габрово.

Читалищното настоятелство трябва да направи всичко което е във възможностите,за да продължава да се утвърждава НЧ,,П.Пенев-1895’’,като средище на културния живот на жителите на с.Добромирка.

От читалищното настоятелство на НЧ,,Пеньо Пенев’’